и по-специално от началото на 2014 г. насам.
 (30)
 Освен това заявителят заяви, че „участието на респонденти от Китай като дял от общото участие в докладването на цени пред Bloomberg е нараснало почти тройно от 2013 г. насам и това засилено участие е оказало силно въздействие върху развитието на [прилаганото референтно ниво] през 2014 г.“
 (31)
 Въпреки че в искането си заявителят предостави пълна информация за 2013 и 2014 г., доводите му са основани единствено на сравнението на два изолирани тримесечни периода, а именно май—юли 2013 г. и октомври—декември 2014 г.
 (32)
 Комисията взе предвид цялата предоставена от заявителя информация за участието през 2013 г. и 2014 г. по седмици и анализира данните като сумира броя на участниците по календарни тримесечия. По този начин тя стигна до заключението, че:
 а)
 Средният брой на китайските респонденти на тримесечие в прилаганото референтно ниво в действителност се е увеличил с около 20 респондента (56 %) между 2013 и 2014 г.;
 б)
 Успоредно с това се наблюдава спад на средния брой на тримесечие на респондентите, които не са от Китай, с повече от 100 респондента (– 46 %) между 2013 и 2014 г.
 (33)
 Ето защо пропорционалното увеличение на дела на китайските респонденти в прилаганото референтно ниво се дължи както на намаляването на броя на респондентите, които не са от Китай, така и на все по-големия брой на китайските респонденти.
 (34)
 Освен това делът на респондентите от Китай е нараснал от сравнително ниско равнище до равнище, което в по-добра степен отразява дела на Китай на световния пазар на соларни изделия. Според данни на Bloomberg през 2014 г. китайското производство на фотоволтаични елементи и модули се оценява на 78 % от световното производство.
 (35)
 Графика 1 по-долу показва съвкупното участие на респондентите в прилаганото референтно ниво и в неговите две подсерии за тримесечие.
 Източник: Искане за преразглеждане
 7.3. Развитие на цените в Китай и в други страни
 (36)
 Заявителят отбеляза, че цените в подсерия „Средни за Китай“ по традиция са били по-ниски от тези в ценова подсерия „Средни международни“. Комисията отбелязва, че цените в подсерия „Средни за Китай“ в действителност са били по-ниски от тези в ценова подсерия „Средни международни“.
 (37)
 Освен това заявителят изтъкна, че подсерията „Средни международни“„[...] по същество [е] останала непроменена след приемането на [ангажимента]“.
 (38)
 Разследването показа, че, противно на твърдението на заявителя, цените в подсерия „Средни международни“ не са останали непроменени след приемането на ангажимента. В действителност през 2013 г. и 2014 г. както подсерия „Средни международни“, така и подсерия „Средни за Китай“, са следвали сходна тенденция (обикновено в рамките на ± 0,01 USD). В графика 2 по-долу е показано развитието на двете подсерии в сравнение със серия „Общи средни“ от началото на 2013 г. до края на 2014 г.
 Източник: Разследване на Bloomberg
 7.4. Липсва съществено въздействие за изменение на прилаганото референтно ниво в низходяща посока
 (39)
 Съгласно доводите на заявителя, изложени в раздели 7.2 и 7.3 по-горе, както нарастването на броя на китайските респонденти, така и увеличението на техния дял в серия цени „Общи средни“, са оказали „съществено